Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
IDF jätkab jõulist survet
suurele rühmale Hamasi ja Palestiina Islamidžihaadi terroristidele,
kes on end Shifa haiglasse barrikadeerinud.
USA asepresident hoiatab tagajärgede eest,
kui Iisrael peaks ellu viima oma plaani siseneda Gaza piirilinna Rafah'sse.
Islamistlik Hamas ja Iraani käsilane Palestiina Islamidžihaad
kannavad üha uusi kaotusi Gaza sektori põhjaosas,
kus jätkub Iisraeli Kaitsejõudude (IDF) ulatuslik operatsioon Shifa haiglas.
Täna on IDF-i operatsiooni 6. päev
Hamasi ja Islamidžihaadi vastu Shifa haiglas.
170 terroristi neutraliseeriti haigla kompleksis või selle ümbruses,
kui nad tulistasid meie vägesid.
IDF võttis kinni sadu terrorismis kahtlustatavaid,
kellel on tuvastatud sidemed Hamasi või Islamidžihaadiga,
mis teeb sellest ühe edukaima operatsiooni alates sõja algusest.
Suur osa neist terroristidest
oli seotud 7. oktoobri julma veresauna kavandamise ja läbiviimisega.
Operatsioon pole veel lõppenud.
Praegu barrikadeerivad Hamasi ja Islamidžihaadi terroristid end
Shifa haigla palatites. Hamas hävitab Shifa haiglat.
Hamas tulistab Shifa erakorralise meditsiini osakonnast
ja sünnitusosakonnast
ning loobib lõhkeseadeldisi Shifa põletushaavade osakonnast.
Haigla ümber peidus olevad terroristid loobivad meie vägede pihta granaate,
tekitades haiglahoonetele ulatuslikku kahju.
Kui suur grupp Palestiina terroriste
on jätkuvalt Shifa haiglasse barrikadeerunud,
teeb IDF tsiviilelanikkonna kaitseks terrorist imbunud meditsiiniasutuses
enam kui rahvusvaheline humanitaar- õigus ja Genfi konventsioon nõuavad.
Pinged Ameerika Ühendriikide ja Iisraeli vahel
seoses viimase vankumatu otsusega
alustada Hamasi vastu sõjalist operatsiooni Gaza piirilinnas Rafah's
on ilmselgelt tõusuteel.
USA asepresident Kamala Harris
rõhutas eksklusiivintervjuus ABC News'ile,
et Bideni valitsus peab mis tahes suuremat sõjalist operatsiooni Rafah's
"suureks veaks".
Oleme mitmetes vestlustes ja igati selgelt öelnud,
et igasugune suurem sõjaline operatsioon Rafah's oleks suur viga.
Lubage mul midagi öelda. Olen uurinud kaarte.
Neil inimestel pole kuhugi minna.
Rafah's on umbes poolteist miljonit inimest,
kellest enamikul kästi sinna minna. Nii et oleme väga selgelt öelnud,
et oleks viga mingi sõjalise operatsiooniga Rafah'sse siseneda.
Viga, aga kas selle teostamisel oleksid tagajärjed?
Liigume sammhaaval, aga oleme oma vaatenurgast selgelt öelnud,
kas see peaks toimuma või mitte.
Kas välistate tagajärjed USA poolt?
- Ma ei välista midagi.
Vastuseks asepresidendi drastilistele märkustele,
mis ei oma mingit operatiivset väärtust,
kinnitas peaminister Benjamin Netanyahu,
et Iisrael on jätkuvalt otsustanud Hamasi üle täielik võit saavutada
ja see nõuab Rafah'sse minekut.
Täna tähistame puurimipüha.
Rohkem kui 2000 aastat tagasi tekkis iidses Pärsias antisemiitlik vaenlane,
kuri Haaman, kes püüdis juudi rahvast maa pealt minema pühkida.
Juudid tõusid, ühinesid, võitlesid ja saavutasid täieliku võidu.
Tänapäeval on kaasaegses Pärsias uus vaenlane - Iraani režiim,
kes püüab hävitada juutide riiki.
Oleme juba näinud, mida Hamas, üks selle vaenlase käsilasi,
tegi 7. oktoobril,
mida ka president Biden puhtaks kurjuseks nimetas.
Puhast kurjust on võimatu võita, kui selle Rafah's puutumata jätame.
Nagu vanasti, oleme meiegi sarnaselt oma vendadega ühinenud.
Võitleme ja võidame. Siseneme Rafah'sse ja saavutame täieliku võidu.
Kõrvaldasime Haamani ja kõrvaldame ka Sinwari.
Rõõmsat püha!
Oluline on rõhutada, et kuigi Bideni valitsus on jätkuvalt
häälekalt Rafah' rünnaku vastu, pole peatatud toetust Iisraelile.
Pärast kohtumist peaminister Benjamin Netanyahu
ja teiste kõrgete Iisraeli ametnikega
rõhutas USA riigisekretär Antony Blinken,
et Bideni valitsus ootab huviga Iisraeli delegatsiooni,
mida juhivad strateegiliste küsimuste minister Ron Dermer
ja riikliku julgeoleku nõunik Tzachi Hanegbi,
et püüda leida alternatiivseid lahendusi,
mis aitaksid hävitada Hamasi ilma sõjalisi vahendeid kasutamata.
Rääkisime ka Rafah'st. Jagame Iisraeli sihti võita Hamas,
kes vastutab tõsiseima juutide massimõrva eest pärast holokausti.
Ja jagame eesmärki tagada Iisraeli pikaajaline julgeolek.
Kuid nagu öeldud,
pole suurem sõjaline maaoperatsioon Rafah's selleks õige viis.
Sellega kaasneb oht tappa veel enam tsiviilisikuid.
See võib tekitada suuremat hävingut humanitaarabi osutamisel.
See võib Iisraeli maailmas veel enam isoleerida
ning ohustada tema pikaajalist julgeolekut ja positsiooni.
Seega ootame huviga Iisraeli ametnikke
järgmine nädal Washingtoni,
et rääkida teistsugusest viisist meie ühiste eesmärkide saavutamiseks -
Hamasi võitmine ja Iisraeli pikaajalise julgeoleku tagamine.
See nõuab tõesti integreeritud sõjalist humanitaar- ja poliitilist plaani,
Nagu öeldud, räägime sellest järgmisel nädalal.
Uurime detailsemalt seda, mida peame parimaks teeks edasi.
Kuigi sõda Hamasist vaevatud Gazas pole kaugeltki lõppenud,
näib Blinken töötavat selle nimel, et edendada teed sõjajärgseks ajaks,
püüdes kindlustada regiooni araabiariikide toetust
mis tahes usutavale raamistikule.
Meil oli ka võimalus rääkida pikemaajalisest trajektoorist,
sellest, mis peab toimuma pärast Gaza konflikti lõppu,
vestlustest, mida pidasin partneritega viimastel päevadel
ja mida pidasime ka siin Iisraelis.
Meie otsus on kindel, et Iisrael peab suutma tagada oma kaitsevõime,
et 7. oktoober enam iial ei korduks,
et ta väljub sellest tugevalt ja turvaliselt,
et ta on integreeritud regiooni, kus on tagatud julgeolek ja rahu,
mitte ainult iisraellastele, vaid ka palestiinlastele
ja teistele sõpradele regioonis. Usume, et selleks eksisteerib tee.
Jätkame tööd selle leidmiseks
ning püüame seda eelseisvatel päevadel ja nädalatel läbida.
Lisaks pettumusele Iisraeli plaani suhtes viia ellu oma otsus
hävitada Hamas sõjaliste vahenditega,
väljendas USA riikliku julgeoleku nõukogu
strateegilise kommunikatsiooni koordinaator
kontradmiral erus John Kirby Washingtoni pahameelt
Moskva ja Pekingi otsuse suhtes
panna veto USA esitatud resolutsioonikavandile,
milles nõutakse kohest relvarahu
vastutasuks kõigi 134 Hamasi vangis oleva pantvangi vabastamise eest.
USA esitas ÜRO Julgeolekunõukogus resolutsiooni
diplomaatiliste jõupingutuste toeks,
sihiga tagada viivitamatu relvarahu Gazas pantvangilepingu osana.
Hamas mõisteti resolutsioonis 7. oktoobri rünnakute eest hukka,
mida meie arvates oleks tulnud teha juba ammu.
Hamasi süüdistamine ja hukkamõistmine,
eriti ÜRO hiljutise raporti valguses Hamasi seksuaalvägivalla kohta.
See tasakaalustatud, õigeaegne tekst oli kooskõlas meie kauaste kutsetega
koheseks 6-nädalaseks relvarahuks pantvangilepingu osana. See pole uus
Enamik nõukogust hääletas poolt. Veel umbes 11 riiki.
Kahjuks panid Venemaa ja Hiina veto. See polnud üllatus.
Nad nurjaksid pigem millegi, mille autoriks olime meie,
lihtsalt meie autorluse tõttu, selmet kaaluda selle tugevust,
mida nõukogu ülekaaluka toetusega nõuti. Mida see nõudis?
Kohest relvarahu, kõigi pantvangide vabastamist, rohkem abi gazalastele.
Ja Hamasi hukkamõistmist süütute iisraellaste tapmise eest.
Raske on vaadata seda teksti ja leida selles midagi taunitavat,
välja arvatud asjaolu, et selle autoriks ja esitajaks on Ameerika Ühendriigid.
On tähtis teada,
et lisaks Hiina ja Venemaa vetole ÜRO Julgeolekunõukogu hääletusel,
hääletas ka Alžeeria Ameerika resolutsiooni vastu,
mis palestiinlaste ÜRO esindaja sõnul kujutas endast
araabiamaailma kollektiivset vastuväidet USA seisukohale.
Tahame kohe alguses öelda,
et julgeolekunõukogus esinenud Alžeeria suursaadik
kajastab ühtset araabia seisukohta resolutsioonikavandi suhtes,
mida ei võetud julgeolekunõukogus vastu ilmselgetel põhjustel.
Muuhulgas on see ühekülgne ja selles ei mainitud Iisraeli,
välja arvatud võib-olla üks kord.
Ja lükkame tagasi toimuva raamimise terrorismiküsimusena.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Seetõttu oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan ka palvetama rahu Jeruusalemmale
ja lunastust Iisraelile.
Olen Jonathan Hessen. Õnnistatud õhtut! Head puurimipüha!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri